Ο **Γιάννης Χρήστου** (γεννήθηκε στην Καστοριά, στις 23 Ιουνίου 1983) είναι Ολυμπιονίκης Έλληνας αθλητής της κωπηλασίας. Είναι ανώτατος αξιωματικός στο Πυροσβεστικό σώμα. Απόφοιτος ΑΠΘ τμήμα Φυσικής αγωγής. Έχει συμμετάσχει σε πολλά Ευρωπαϊκά και Παγκόσμια πρωταθλήματα (δέκα τελικούς)καθώς και σε τρεις Ολυμπιακές διοργανώσεις και έχει διακριθεί σε πολλές κατηγορίες σκαφών. Ολυμπιακοί αγώνες Πεκίνο 2008 μονό σκιφ ανδρών : 10η θέση, **Ολυμπιακοί αγώνες Λονδίνο 2012 τετράκοπο βαρέων ανδρών : 4η θέση** , Ολυμπιακοί Αγώνες Ρίο Ντε Τζανέιρο 2016 τετράκοπος βαρέων ανδρών : 8η θέση. Έχει κατακτήσει συνολικά έξι ασημένια και τρία χάλκινα Παγκόσμια Κύπελλα, ένα ασημένιο και ένα χάλκινο σε Παγκόσμια πρωταθλήματα καθώς και πέντε χρυσά μετάλλια και τρία αργυρά μετάλλια και μια έκτη θέση σε Πανευρωπαϊκούς Αγώνες. Δύο χρυσά μετάλλια και ένα αργυρό σε￼Μεσογειακούς Αγώνες και ένα χρυσό , τέσσερα αργυρά και ένα χάλκινο σε Βαλκανικούς αγώνες. Ο μοναδικός Έλληνας κωπηλάτης που έχει κερδίσει χρυσό πανελλήνιο πρωτάθλημα σε όλους τους τύπους σκαφών και σε όλες τις ηλικιακές κατηγορίες και μέχρι στιγμής κατέχει τα περισσότερα πανευρωπαϊκά μετάλλια. 

ες.

Βιογραφικά σοιχεία
------------------

### Προσωπικά στοιχεία

Γεννήθηκε στην Καστοριά στις 23 Ιουνίου 1983. Τα πρώτα του βήματα στον αγώνισμα της κωπηλασίας τα ξεκίνησε στον Ναυτικό Όμιλο Καστοριάς. Το 2008 αποφοίτησε από το Τμήμα Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης και ασχολήθηκε αποκλειστικά με την κωπηλασία. Έχει ύψος 1,91 και είναι παντρεμένος με δύο παιδιά.

### Καριέρα

#### Πρώτη διάκριση στους Μεσογειακούς Αγώνες

Το 2001 λαμβάνει μέρος στους Παγκόσμιο Πρωτάθλημα Παίδων στο Βεντάου του Ντούισμπουργκ της Γερμανίας αγωνιζόμενος με το πλήρωμα της τετρακώπου και έλαβε την 8η θέση. Έπειτα το 2002, στο Παγκόσμιο Πρωτάθλημα Νέων που διεξήχθη στο προάστιο Πρα της Γένοβας της Ιταλίας με το πλήρωμα της τετρακώπου κατέλαβε την 5η θέση. Το 2004 συμμετέχει στο πλήρωμα της τετρακώπου που συμμετείχε στη προκριματική φάση του Παγκόσμιου Πρωταθλήματος Νέων στο προάστιο Ομπερσλάιβσιμ (Oberschleißheim) του Μονάχου της Γερμανίας, όπου προκρίθηκαν στην 10η θέση. Έπειτα στο Παγκόσμιο Πρωτάθλημα στο κωπηλατικό στίβο της λίμνης Μάλτα στο Πόζναν της Πολωνίας, όπου έφτασαν στην 8η θέση. Το 2005, συμμετέχει με πλήρωμα δίκωπου σκάφους όπου στην προκριματική φάση του Παγκόσμιου Πρωταθλήματος στη λίμνη Ντόρνεϋ του Ίτον της Μεγάλης Βρετανίας, όπου προκρίθηκαν στην 10η θέση. Έπειτα στoν κωπηλατικό στίβο του Ρότσι κοντά στη Λουκέρνη της Ελβετίας, κατέλαβαν στην προκριματική φάση την έβδομη θέση. Εντέλει στο Παγκόσμιο Πρωτάθλημα στη Ναγκαραγκάουα της περιφέρειας Γκίφου (Gifu) της Ιαπωνίας η ελληνική δίκωπος κατάλαβε την 5η θέση. Την ίδια χρονιά, ήρθε και η πρώτη του μεγάλη διάκριση του αθλητή, με την κατάκτηση του αργυρού μεταλλίου στους Μεσογειακοί Αγώνες του 2005 στην Αλμερία της Ισπανίας.

#### Οι επόμενες παγκόσμιες διακρίσεις

Το 2006, για τα προκριματικά του Παγκόσμιου Πρωταθλήματος της επόμενης χρονιάς, στο Ομπερσλάιβσιμ (Oberschleißheim) του Μονάχου, προκρίθηκε στην 10η θέση με την ελληνική δίκωπο. Έπειτα στα προκριματικά στο Ρότσι της Λουκέρνης, το ελληνικό πλήρωμα κατέλαβε την 7η θέση και προκρίθηκε στον τελικό του πρωταθλήματος. Εντέλει στο Παγκόσμιο Πρωτάθλημα στη λίμνη Ντόρνεϋ του Ίτον, έφτασαν την 12η θέση. Το 2007, στα προκριματικά Παγκόσμιου Πρωταθλήματος, στο Λιντς της Αυστρίας, προκρίθηκε στην 9η θέση, ενώ στην επόμενη διοργάνωση στην λίμνη Ρότσι της Λουκέρνης και στον 3ο και τελευταίο αγώνα της σειράς του Παγκοσμίου Κυπέλλου Κωπηλασίας, το διπλό σκιφ ανδρών έφτασε στην γραμμή του τερματισμού στην 6η θέση, εξασφαλίζοντας την πρόκριση του ελληνικού πληρώματος. Τελικά, στο Παγκόσμιο Κύπελλο, το διπλό σκιφ ανδρών καταφέρνει να τερματίσει στην 13η θέση.

Το 2007, ήταν και η πρώτη φορά, μετά την διακοπή τους το 1973, που άρχισαν να διοργανώνονται οι Ευρωπαϊκοί Αγώνες Κωπηλασίας. Στην διοργάνωση στην λίμνη Μάλτα στο Πόζναν της Πολωνίας, το πλήρωμα του διπλού σκιφ με τον Γιάννη Χρήστου και τον Γιάννη Τσάμη κατάλαβε την πρώτη θέση και το πρώτο χρυσό μετάλλιο για τους δυο αθλητές. Το 2008 και στην επόμενη παγκόσμια διοργάνωση, το 1ο Παγκόσμιο Κύπελλο στον κωπηλατικό στίβο του Όμπερσλαϊσαϊν κοντά στο Μόναχο, το ίδιο πλήρωμα του διπλού σκιφ, δεν καταφέρνει να κατακτήσει αυτή την φορά κάποιο μετάλλιο και καταλαμβάνει την 8η θέση. Έπειτα, συμμετέχει με απλό σκιφ στην προολυμπιακή ρεγκάτα στο Πόζναν, όπου για 18 εκατοστά του δευτερολέπτου, δεν καταφέρνει να καταλάβει την 3η θέση που θα του εξασφάλιζε την συμμετοχή του. Όμως η επιλογή του τρίτου αθλητή, να συμμετάσχει σε άλλο αγώνισμα στο οποίο είχε προκριθεί, τον φέρνει ως πρώτο επιλαχόντα στην ελληνική ολυμπιακή ομάδα. Στους Ολυμπιακοί Αγώνες του Πεκίνου, το απλό σκιφ με τον Γιάννη Χρήστου, εξασφαλίζει την 10η θέση στην τελική κατάταξη. Τον Σεπτέμβριο του ίδιου χρόνου, ο σκιφίστας Γιάννης Χρήστου συμμετέχει στο Ευρωπαϊκό Πρωτάθλημα που διοργανώνεται στις Ολυμπιακές Εγκαταστάσεις του Σχινιά στον Μαραθώνα, όπου εξασφαλίζει το δεύτερο χρυσό του μετάλλιο σε ευρωπαϊκή διοργάνωση.

### Χάλκινο μετάλλιο στους παγκόσμιους αγώνες κωπηλασίας

Το 2009, στην λίμνη Μπανυόλες της επαρχίας Γκιρόνας της Ισπανίας και στα προκριματικά του παγκοσμίου πρωταθλήματος, το μονό σκιφ του Γιάννη Χρήστου κατατάσσεται στην 6η θέση, ενώ στους προκριματικούς του κωπηλατικού στίβου του Ρότσι κοντά στη Λουκέρνη κατέλαβε την 12η θέση. Εντέλει στους Παγκόσμιους Αγώνες Κωπηλασίας στο Πόζναν, κατατάσσεται στην 8η θέση της τελικής κατάταξης. Η επιτυχής παρουσία του στα ευρωπαϊκά πρωταθλήματα επιβεβαιώθηκε για ακόμα μια φορά, με την κατάκτηση του αργυρού μεταλλίου στο Ευρωπαϊκό Πρωτάθλημα της Μπρέστης της Λευκορωσίας. Στους Μεσογειακούς Αγώνες στη Πεσκάρα, ο Χρήστου αναδείχθηκε Μεσογειονίκης με την κατάκτηση του χρυσού μεταλλίου στο μονό σκιφ ανδρών. Την επόμενη χρονιά, στο 1ο Παγκόσμιο Κύπελλο στη λίμνη Μπλεντ της Σλοβενίας, προκρίθηκε στην 6η θέση στο σκιφ ανδρών, ενώ στους προκριματικούς αγώνες στον κωπηλατικό στίβο Ρότσι της Ελβετίας, προκρίθηκε στο δίκωπο άνευ ανδρών πηδαλιούχου κατακτώντας την τρίτη θέση. Στους Ευρωπαϊκούς Αγώνες του 2010 στη κωμόπολη Μόντεμορ-ο-Βέλιο της Πορτογαλίας, κατέκτησε το τρίτο του χρυσό μετάλλιο σε ευρωπαϊκή διοργάνωση. Στο Παγκόσμιο Πρωτάθλημα του 2010 που διοργανώθηκε στη λίμνη Καραπίρο της Νέας Ζηλανδίας, κατάκτησε το πρώτο του μετάλλιο σε παγκόσμιους αγώνες κωπηλασίας, κομίζοντας το χάλκινο μετάλλιο σε δίκωπο άνευ πηδαλιούχου, με τον κωπηλάτη Γιώργο Τζιάλλα. Ακόμη τον Νοέμβριο του 2010, ήταν ανάμεσα στους 17 Έλληνες αθλητές που έλαβαν υποτροφία από την Ελληνική Ολυμπιακή Επιτροπή προκειμένου να προετοιμαστούν με ορίζοντα την επόμενη ολυμπιακή διοργάνωση.

Στο 1ο Παγκόσμιο Κύπελλο που διοργανώθηκε στον κωπηλατικό στίβο του Όμπερσλαϊσαϊν, η τετράκωπος με τα ελληνικά χρώματα, στο πλήρωμα της οποίας ήταν ο Γιάννης Χρήστου, κατέκτησε την 2η θέση στην τελική κατάταξη.

2012 Τέταρτη θέση στους Ολυμπιακούς Αγώνες του Λονδίνου (τετράκωπος άνευ)

2016 Όγδοη θέση στους Ολυμπιακούς Αγώνες της Βραζιλίας (τετράκωπος άνευ).

  

  

### Πίνακας επιτευγμάτων

Απόδοση τιμών και άλλες δράσεις
-------------------------------

Έχει βραβευτεί με το Σταυρό του Αγίου Μηνά από τον Μητροπολίτη Καστοριάς Σεραφείμ. Το 2011, συμμετείχε στην καμπάνια χρηματοδότησης του μη κυβερνητικού οργανισμού προστασίας της ελληνικής πανίδας "Αρκτούρος". Ο Δήμος Καστοριάς για να τιμήσει τους παγκόσμιους αθλητές Γιάννη Χρήστου και τη Χριστίνα Γιαζιτζίδου, ονόμασε προς τιμής τους το Ναυταθλητικό Κέντρο Καστοριάς (ΔΥΝΑΚ) σε μια τελετή που διεξήχθη στις 22 Ιουνίου 2012, λίγες εβδομάδες πριν από την έναρξη των Θερινών Ολυμπιακών Αγώνων του Λονδίνου. Επίσης το κλειστό Δημοτικό Στάδιο Μανιάκων Καστοριάς έχει ονομαστεί Γιάννης Χρήστου. Τον Σεπτέμβριο του 2022 πήρε το όνομά του και το γήπεδο ποδοσφαίρου 5χ5 Νέας Κοτύλης.

Παραπομπές
----------

1. 1 2  (Αγγλικά) «Ioannis Christou». Λονδίνο 2012. Αρχειοθετήθηκε από το πρωτότυπο στις 30 Ιουλίου 2012. Ανακτήθηκε στις 25 Σεπτεμβρίου 2012.
2. 1 2 3 4 5 6 7 8 9 10 11 12 13  (Αγγλικά) «Christou Ioannis». WorldRowing. Ιούνιος–Σεπτέμβριος 2005. Ανακτήθηκε στις 25 Σεπτεμβρίου 2012.
3. ↑   *Α΄Φάση 71ου Πανελληνίου Πρωταθλήματος Κωπηλασίας, Ιωάννινα 14-17 Ιουλίου*. **7**. Κωπηλατικά Νέα. Ιούνιος–Σεπτέμβριος 2005, σελ. 14.. Ανακτήθηκε στις 29 Σεπτεμβρίου 2012. [*νεκρός σύνδεσμος*]
4. ↑   *Ξεχώρισαν Μπισκιτζή & Τσάμης - Ν.Παππάς*. **6**. Κωπηλατικά Νέα. Απρίλιος–Μάιος 2005, σελ. 9.. Ανακτήθηκε στις 29 Σεπτεμβρίου 2012. [*νεκρός σύνδεσμος*]
5. ↑   *«Χρυσή Ανατολή» στο Παγκόσμιο της Ιαπωνίας*. **7**. Κωπηλατικά Νέα. Ιούνιος–Σεπτέμβριος 2005, σελ. 8.. Ανακτήθηκε στις 29 Σεπτεμβρίου 2012. [*νεκρός σύνδεσμος*]
6. ↑   *Το πρώτο χρυσό στην Αλμερία*. **7**. Κωπηλατικά Νέα. Ιούνιος–Σεπτέμβριος 2005, σελ. 7.. Ανακτήθηκε στις 29 Σεπτεμβρίου 2012. [*νεκρός σύνδεσμος*]
7. ↑  «Πρόβα τζενεράλε στη Λουκέρνη». kopilasia.gr. 12 Ιουλίου 2007. Ανακτήθηκε στις 2 Φεβρουαρίου 2013. [*νεκρός σύνδεσμος*]
8. ↑  «Φινάλε με δυο 6ες θέσεις στη Λουκέρνη». kopilasia.gr. 15 Ιουλίου 2007. Ανακτήθηκε στις 2 Φεβρουαρίου 2013. [*νεκρός σύνδεσμος*]
9. ↑  (Αγγλικά) «First European Rowing Championships since 1973 start tomorrow». WorldRowing.Com. 19 Σεπτεμβρίου 2007. Ανακτήθηκε στις 2 Φεβρουαρίου 2013.
10. ↑  «Προφίλ: Επιτυχίες». kopilasia.gr. Αρχειοθετήθηκε από το πρωτότυπο στις 2 Αυγούστου 2012. Ανακτήθηκε στις 2 Φεβρουαρίου 2013.
11. ↑  «Ασημένια λάμψη στο Μόναχο». kopilasia.gr. 11 Μαΐου 2008. Ανακτήθηκε στις 2 Φεβρουαρίου 2013. [*νεκρός σύνδεσμος*]
12. ↑  «Στο Πεκίνο ο Χρήστου». Sport.Gr. 19 Ιουνίου 2008.. Ανακτήθηκε στις 2 Φεβρουαρίου 2013. [*νεκρός σύνδεσμος*]
13. ↑   *Αποκλείστηκε στο... νήμα ο Χρήστου*. Έθνος. 15 Αυγούστου 2008.. Ανακτήθηκε στις 2 Φεβρουαρίου 2013. [*νεκρός σύνδεσμος*]
14. ↑   *Κωπηλατούν… για μετάλλιο*. Εφημ. Ελευθερία Λάρισας. 3 Αυγούστου 2012.. Ανακτήθηκε στις 2 Φεβρουαρίου 2013.
15. ↑   *Πέντε χρυσά μετάλλια κατέκτησε η Ελλάδα στο Ευρωπαϊκό του Μαραθώνα*. Κωπηλατικά Νέα. Αύγουστος–Νοέμβριος 2008, σελ. 6-10.. Ανακτήθηκε στις 2 Φεβρουαρίου 2013.
16. ↑  «Ελληνική κωπηλασία: 5 Ευρωπαϊκές νίκες, 51 φωτογραφίες». PestaOla.Gr. 21 Σεπτεμβρίου 2008. Αρχειοθετήθηκε από το πρωτότυπο στις 14 Νοεμβρίου 2010. Ανακτήθηκε στις 2 Φεβρουαρίου 2013.
17. ↑  *1o Παγκόσμιο Κύπελλο* (PDF). **17**. Κωπηλατικά Νέα. Απρίλιος–Ιούνιος 2009. σελ. 5. Ανακτήθηκε στις 4 Μαρτίου 2012. [*νεκρός σύνδεσμος*]
18. ↑   *Μεσογειακοί Αγώνες: Πέντε χρυσά στην κωπηλασία!*. Ελευθεροτυπία. 28 Ιουνίου 2009.. Ανακτήθηκε στις 4 Μαρτίου 2012.
19. ↑  *Τρία μετάλλια με το καλημέρα*. **21**. Κωπηλατικά Νέα. Μάιος–Ιούλιος 2010. σελίδες 5–6. Ανακτήθηκε στις 4 Μαρτίου 2012.
20. ↑  *Ευρωπαϊκό πρωτάθλημα κωπηλασίας: Δυο χρυσά και ένα ασημένιο η Ελλάδα*. Ελευθεροτυπία. 12 Σεπτεμβρίου 2010. Ανακτήθηκε στις 4 Μαρτίου 2012.
21. ↑   *Παγκόσμιο Πρωτάθλημα κωπηλασίας: Τρίτο μετάλλιο η Ελλάδα*. Ελευθεροτυπία. 6 Νοεμβρίου 2010.. Ανακτήθηκε στις 4 Μαρτίου 2012.
22. ↑  «(Χωρίς τίτλο)». Ελληνική Ολυμπιακή Επιτροπή. 16 Νοέμβριος 2010. Ανακτήθηκε στις 4 Μαρτίου 2012.
23. ↑  (Αγγλικά) «Rowing, Men's Four». Λονδίνο 2012. Αρχειοθετήθηκε από το πρωτότυπο στις 27 Απριλίου 2013. Ανακτήθηκε στις 25 Σεπτεμβρίου 2012.
24. ↑  «Ο Ιωάννης Χρήστου "Πάρε και εσύ ένα αρκτουδάκι"». To Koupi. 27 Δεκεμβρίου 2011. Ανακτήθηκε στις 25 Σεπτεμβρίου 2012. [*νεκρός σύνδεσμος*]
25. ↑  Γιάννα Λούσιου (23 Ιουνίου 2012). «Με μία σεμνή τελετή, ο δήμος Καστοριάς, ανακήρυξε τη μετονομασία του Ναυταθλητικού Κέντρου προς τιμήν των δύο «χρυσών» κωπηλατών της περιοχής μας». Σέντρα Καστοριάς.. Ανακτήθηκε στις 25 Σεπτεμβρίου 2012. [*νεκρός σύνδεσμος*]

Εξωτερικοί σύνδεσμοι
--------------------

* Επίσημη ιστοσελίδα, Christou Ioannis
* (Αγγλικά) Ιστοσελίδα Περιφερειακής Ενότητας Καστοριάς
* Ιστολόγιο Ναυτικού Ομίλου Καστοριάς (Ν.Ο.Κ.), Μια τυπική ημέρα του Γιάννη Χρήστου στην λίμνη της Καστοριάς, [Φωτογραφικό αφιέρωμα], 1 Φεβρουαρίου 2012.